borgerlig
Store norske leksikon,Ordforklaringer,Fremmedord og lånord
Borgerlig er et ord med mange betydninger og nyanser, alle mer eller mindre knyttet til ordet borger.
Borgerlig brukes om det som angår borgerne (statsborgerne). Som borger har man for eksempel visse borgerlige rettigheter.Borgerlig brukes om politikk eller ideologi, og refererer da til den politiske høyresiden, synonymt med ikke-sosialistisk. For eksempel en borgerlig regjering, et borgerlig parti eller en borgerlig avis.Borgerlig brukes om samfunnsklasse, og refererer da til de eller det som tilhører borgerskapet. For eksempel kan man snakke om at noen kommer fra et borgerlig hjem.Borgerlig brukes om væremåte som er typisk for borgerskapet. Det kan være i betydningen kjedelig, eller i betydningen snobbete.Borgerlig brukes i betydningen verdslig, til forskjell fra kirkelig. For eksempel borgerlig vigsel, borgerlig begravelse og borgerlig konfirmasjon. Les mer i Store norske leksikon borgerlig – jus